##### **Cilj i pravila Takmičenja za najljepše pismo 2018.**

 Ovogodišnja tema Takmičenja za najljepše pismo je:

***Zamislite da ste pismo koje putuje kroz vrijeme. Koju poruku želite da prenesete svojim čitaocima?*** *(****Imagine you are a letter travelling through time. What message do you wish to convey to your readers?****)*
Cilj Takmičenja je prvenstveno da ohrabri učesnike da izraze kreativnost i oplemene jezičke vještine, ali takođe i širenje međunarodnog prijateljstva, što je jedna od važnih misija Svjetskog poštanskog saveza. Takmičenjem za najljepše pismo nastoji se promovisati pisana komunikacija i približiti važnost uloge poštanskih usluga u današnjem društvu.

**Pravila takmičenja**

1. Pravo učešća na literarnom konkursu za najljepše pismo imaju mladi od 9 do 15 godina koji su državljani Crne Gore ili imaju prebivalište na teritoriji Crne Gore.

2. Sastav treba da bude napisan na crnogorskom jeziku, u formi pisma i da sadržati sve elemente pisma (kao što su datum, pozdrav na početku i kraju i potpis). Originalna kompozicija može da uključi i ilustraciju kandidata.

3. Učesnici se strogo moraju pridržavati teme i ne smiju prekoračiti granicu od 1000 riječi maternjeg jezika.

4. Pismo ne treba koristiti za promovisanje bilo kojeg političkog ili religijskog mišljenja. Takođe radi objektivnosti ocjenjivanja na međunarodnom nivou takmičenja, u radu se ne smije pominjati zemlja iz koje je mladi autor (tj. Crna Gora)

5. Učesnici su obavezni, uz svoje pismo, dostaviti: ime i prezime, datum rođenja, adresu stanovanja, naziv i adresu škole, ime predmetnog nastavnika, razred koji pohađaju i broj riječi u pismu. Uz pismo napisano rukom, poželjno je dostaviti i tekst otkucan na računaru.

6. Takmičenje je otvoreno do 31. marta 2018. godine.

##### **Organizacija Takmičenja i izbor radova**

##### 1. Pošta Crne Gore, kao članica Svjetskog poštanskog saveza, u saradnji sa Ministarstvom prosvjete, organizuje Nacionalno takmičenje za najljepši sastav u formi pisma, na temu koju određuje Svjetski poštanski savez.2. Konkurs obuhvata sve osnovne škole u Crnoj Gori.3. Škole vrše predizbor radova i do 31. marta 2018. godine tri najbolja rada iz svoje škole šalju na adresu: **Pošta Crne Gore, s naznakom  "Za literarni konkurs", Ulica slobode, br. 1, 81000 Podgorica.**  4. Najbolje radove iz svih škola pregledaće stručna Komisija imenovana od Ministarstva prosvjete. Komisija će odabrati četiri najbolja rada na nacionalnom nivou (**prvo/predstavnik Crne Gore na Međunarodnom takmičenju,** drugo i treće mjesto, kao i posebnu nagradu). Komisija će, takođe, izdvojiti još šest naročito uspjelih radova čiji će autori dobiti pohvalu.